Ինչպես ցույց տվեցին հաշվումները, աստղասփյուռները դինամիկայի տեսակետից անկայուն համակարգեր են: Մի քանի միլիոն տարվա ընթացքում դրանք պետք է քայքայված լինեին, իսկ աստղերը՝ ցրված Գալակտիկայի աստղային ընդհանուր դաշտում: Եթե հիշենք, որ մեր Արեգակի տարիքը հավասար է 3-5 միլիարդ տարու, ապա մենք պետք է մի այսպիսի եզրակացություն անենք. քանի որ աստղասփյուռներ այժմ էլ գոյություն ունեն և դեռևս չեն քայքայվել, ուրեմն, դրանք շատ երիտասարդ գոյացումներ են: